open-index/open-wikipedia-markdown huggingface dataset:
Arabella Figg

**Arabella Doreen Figg**, bolje poznata samo kao **gospođa Figg** je fiktivni lik iz serije romana o Harry Potteru spisateljice J. K. Rowling. Ona je potajno pazila na Harry Pottera dok je on živio s Dursleyjevima. Prvi se put pojavila u Harry Potteru i Kamenu mudraca dok je čuvala Harryja zato što su Dursleyjevi nekamo otišli. Voli mačke i često je pokazivala slike svojih mačaka Harryju. U istoj knjizi, saznajemo da je slomila nogu spotakavši se o jednu od svojih mačaka, pa joj kasnije nisu više bile tako drage.

Iako održava krinku bezjakinje, gospođa Figg je zapravo hrkanica (koja čak dijeli i inicijale s drugim hrkanom iz romana - Argusom Filchem). Gospođa Figg je i članica Reda feniksa i veza je Albusa Dumbledorea između čarobnjačkog i bezjačkog svijeta.

U Harry Potteru i Plamenom peharu, Dumbledore o njoj govori kao o "Arabelli Figg" koja je dio "stare garde" te tako daje prvi trag o njenom pravom identitetu. Autorica J. K. Rowling je potvrdila da su gospođa Figg i Arabella Figg jedna osoba koja živi u blizini Harryjevog doma kako bi pazila na njega.

U Harry Potteru i Redu feniksa pomogla je Harryju nakon što su njega i njegovog bratića Dudleyja Dursleyja napala dva dementora te je Harryju otkrila svoj pravi identitet. Kad je Ministarstvo magije pokušalo izbaciti Harryja iz Hogwartsa zbog neovlaštenog korištenja magije, svjedočenje gospođe Figg pred Vijećem čarobnjaka je bilo presudno za dopuštanje Harryju da nastavi školovanje. Otkrila je i da je namjerno činili Harryjeve boravke kod nje neugodnima kako bi ga Dursleyjevi nastavili slati njoj te kako bi ga ona tako mogla držati na oku.

U Harry Potteru i Princu miješane krvi, gospođa Figg je prisustvovala Dumbledoreovom pogrebu u Hogwartsu.

## Reference 
## Vanjski linkovi 
* http://harrypotter.wikia.com/wiki/Arabella_Figg

Figg, Arabella
Filius Flitwick

**Filius Flitwick** (*17. oktobar 1942) je fiktivni lik iz serije romana o Harry Potteru.

Flitwick je profesor Čarolija i predstojnik doma Ravenclawa u Hogwartsu. Njegov skvičavi glas slaže s njegovim sitnim stasom; mora stajati na hrpi knjiga kako bi mogao vidjeti preko katedre, a za profesoriskim stolom u Velikoj dvorani sjedi na gomili jastučića. Ima dalekog goblinskog pretka čiji su geni i odgovorni za njegov stas. Hermiona Granger je rekla da je Flitwick u mladim danima bio prvak čarobnjačkih dvoboja, veoma inteligentan i zgodan.

Flitwickov se način podučavanja čini mnogo opuštenijim od podučavanja drugih profesora. On je na posljednjem satu prije zimskih praznika dopustio igranje društvenih igara. Već je naviknut na veliku količinu haosa dok učenici vježbaju nove čarolije i to mu više ne smeta. Često ga pogađaju loše naciljane ili krivo izvedene čarolije te ponekad i poleti po razredu.

Profesor Flitwick na mnogo načina služi Hogwartsu i izvan učionice. Iskoristio je svoje vještine kako bi uredio Veliku dvoranu za Božić u prvoj knjizi. Tokom Harryjeve druge godine, Flitwick je pomogao profesorici Sinistri da donese skamenjenog Justina Fincha-Fletchleyja u bolničko krilo. U Harry Potteru i zatočeniku Azkabana učio je ulazna vrata da prepoznaju sliku Siriusa Blacka nakon što je ovaj uspio provaliti u školu. Pomagao je u patroliranju oko labirinta tokom trećeg zadatka Tromagijskog turnira na Harryjevoj četvrtoj godini. U petoj knjizi je, nakon odlaska Dolores Umbridge, s lakoćom uklonio močvaru koju su za sobom u jednom hodniku ostavili Fred i George Weasley.

Flitwick je podupirao i Harry Pottera i Dumbledorea  kad je Dolores Umbridge pokušala obojicu potkopati i izbaciti iz škole u Harry Potteru i Redu feniksa. Harryju je dao kutiju skvičavih šećernih miševa nakon Harryjevoj intervjua za časopis Odgonetač.

Flitwick je bio profesor u Hogwartsu još u vrijeme Jamesa Pottera, Siriusa Blacka i Remusa Lupina.

U Harry Potteru i Princu miješane krvi, Minerva McGonagall je zamolila Flitwicka da pozove Snapea da pomogne Redu feniksa kad su u školu ušli smrtonoše. Nažalost, Snape je omamio Flitwicka, pridružio se smrtonošama i na kraju ubio direktora Hogwartsa, Albusa Dumbledorea.

Flitwick, Filius
Aberforth Dumbledore

**Aberforth Dumbledore**, fiktivni lik iz serije romana o Harry Potteru, književnice J. K. Rowling, je brat Albusa Dumbledorea. Bio je član originalnog Reda feniksa i još bi uvijek mogao biti član.

Kratko je spomenut u Harry Potteru i Plamenom peharu: Dumbledore je rekao Harryju i Hagridu da Aberfortha nisu smetala pisma koje je primao dok je bio tužen zbog bacanja neprimjerenih čarolija na kozu. O njemu nije poznato puno više od toga, osim da je čudan i da bi mogao biti nepismen.

Jim McManus glumi Aberfortha u filmu Harry Potter i Red feniksa.

Aberforth je pipničar u gostionici Veprova glava u Hogsmeadeu, što je potvrdila J. K. Rowling Prvo je to samo kratko spomenula u Harry Potteru i Redu feniksa kad je Harry u gostionici osjetio jak miris koza i učinilo mu se da ga gostioničar izgleda poznato. U Harry Potteru i Princu miješane krvi Harry je vidio Aberfortha u društvu Mundungusa Fletchera koji tada prodavao ukradene predmete iz kuće na Grimmauldovom trgu i to unatoč doživotnoj zabrani ulaska u Veprovu glavu zato što je uvrijedio Aberfortha kako je Harryju rekao Sirius. Aberforth je u šestoj knjizi posljenji put spomenut na pogrebu svog brata na kraju školske godine.

Iako ga ne spominje kao Aberfortha, Dumbledore ponekad govorio o gostioničaru u Veprovoj glavi kao izvoru informacija. kad se Voldemort vratio u Hogwarts kako bi od Dumbledorea zatražio posao učitelja deset godina nakon odlaska iz škole, Dumbledore pokazuje da zna za Voldemortovu pratnju koja se nalazila u Veprovoj glavi. To je objasnio govoreći da je 'prijatelj mjesnog gostioničara'.

Sybill Trelawney je rekla Harryju da je nju i Dumbledorea tokom razgovora za posao u Veprovoj glavi prekinuo 'veoma nepristojni pipničar' koji je uletio u sobu sa Severusom Snapeom. Severus je tvrdio da se izgubio na stubištu, ali zapravo je prisluškivao razgovor Albusa Dumbledorea i profesorice Trelawney.

Očekuje se da će se Aberfoth pojaviti i u sedmom dijelu Harry Pottera.
## Reference 
## Vanjski linkovi 
* http://www.wikia.com/wiki/c:harrypotter:Order_of_the_Phoenix

Dumbledore, Aberforth
Neville Longbottom

**Neville Longbottom** je fiktivni lik iz serija romana o Harry Potteru spisateljice J. K. Rowling.

Neville je bucmasti, smeđokosi dječak iz porodice s dugom čarobnjačkom tradicijom. Ipak, po njemu se to ne bi moglo zaključiti. Uvijek je rastresen i smotan. Upada u komične nevolje ili druge nenamjerno dovodi u opasnost. Nikada zbog njega Gryffindori nisu dobili značajnije bodove (osim na I. godini), ali ni izgubili. Prosječan je učenik, ali se trudi biti što bolji. To profesori cijene pa su mu i mnogi propusti oprošteni. 
Nevilla je odgojila baka, s kojom i živi. Nevillovi roditelji su bili veliki čarobnjaci koji su dok je još Neville bio beba učestvovali u borbi protiv Voldemorta, te su se sa njim sučili tri puta i ostali živi. Nakod pada Lorda Voldemorta,smrtonoše(Bellatrycss Lestrange) muče Nevillove roditelje kletvom Cruciatus, zbog koje oni ostaju mentalno nesposobni. Nalaze se u Bolnici svetog Munga za magične bolesti u stanju sličnom komi. Nevilla zbog toga strašno pati. Upravo zato potpuno razumije Harryja i njegove potrebe. Drago mu je što ima prijatelja poput njega kojem može reći sve i koji će ga uvijek braniti. Isto je tako dobar prijatelj sa Ronom i Hermionom.
U Hogwartsu mu društvo pravi Trevor - žaba krastača.

## Trevor 
**Trevor** je jedini kućni ljubimac Nevillea Longbottoma. Neville ga je dobio od svojeg ujaka Algiea kad je dobio pismo iz Hogwartsa. Neville redovito gubi svojeg žapca. U prvoj ga je knjizi još u Hogwarts Expressu tražila Hermione Granger. Žapca je kasnije, tokom vožnje u čamcima do Hogwartsa, našao Hagrid.

U *Kamenu mudraca*, u Zakutnoj ulici, Hagrid govori Harryju da su žabe prilično 'staromodni' kućni ljubimci. To potvrđuje da je Neville, kao vlasnik žabe, također uvijek postrani.

## Reference 
Longbottom, Neville
Pansy Parkinson

**Pansy Parkinson**, fiktivni lik iz serije romana o Harry Potteru spisateljice J. K. Rowling, je Slytherinka sa Harryjeve godine u Hogwartsu. Pansy je često viđana u društvu Draca Malfoya za kojeg se kasnije ispostavilo da je njen dečko. Nakon što je Draco ozlijedio ruku u Harry Potteru i zatočeniku Azkabana Pansy je stalno bila s njim, u Harry Potteru i Plamenom peharu bila je Dracova pratilja na Božićnom balu tokom kojeg je nosila blijedo rožičastu svečanu pelerinu.

U Harry Potteru i Redu feniksa pridružila se Inkvizitorskom odredu. Pobrinula se da zagorča živote svih članova Dumbledoreove Armije. Ona je iz Sobe potrebe uzela spisak s imenima svih članova Dumbledoreove Armije.

Često je se može vidjeti u društvu Draca Malfoya, Vincenta Crabbea i Gregoryja Goylea, ali i Blaisea Zabinija. Ponekad je i u društvu svoje grupe slytherinskih djevojaka. Uživa u ismijavanju Hermione Granger, ali je bila zaprepaštena kad se ona na Božićnom balu pojavila u društvu poznatog igrača metloboja Viktora Kruma. Pansy je Riti Skeeter davala netačne informacije o Harryju, Hermioni i Hagridu. Na prvoj je godini zadirkivala Parvati Patil nakon što je ova stala u odbranu Nevillea Longbottoma, a kad su Harry i Cho Chang prohodali ona ih je 'zasipala' zajedljivim komentarima o Cedricu Diggoryju, Choinom pokojnom dečku.

Pansy je u filmu Harry Potter i zatočenik Azkabana glumila Genevieve Gaunt.

Parkinson, Pansy
Romilda Vane

**Romilda Vane** (rođena o. 1982.) je fiktivni lik iz serije romana o Harry Potteru autorice J. K. Rowling. Romilda ima dugu crnu kosu, tamne oči i jaku bradu. U vrijeme Harry Pottera i Princa miješane krvi, bila je Gryffindorka na četvrtoj godini, što znači da je došla u Hogwarts u vrijeme Harry Pottera i Zatočenika Azkabana.

Romilda je zaljubljena u Harryja tokom šeste knjige, ali za razliku od prijašnjih likova Colina i Dennisa Creeveya i Ginny Weasley, čije štovanje Harryja nije bilo samo bezopasno, već često i zabavno, Romilda ponekad prelazi granicu. Upoznala se s Harryjem u Hogwarts Expressu i pozvala ga da se pridruži grupi u njenom odjeljku, ali bez ikakvog poziva za Nevillea Longbottoma i Lunu Lovegood koji su bili s Harryjem i koje ona ne smatra dovoljno "cool". Harryju je bilo žao zbog takvog njenog ponašanja prema njegovim prijateljima i odbio je poziv. Kasnije te godine Romilda je pokušala prevariti Harryja i dati mu ljubavni napitak, ali usprkos tome što je uzeo kutiju s čokoladom od nje, bio je dovoljno mudar i nije pojeo tu čokoladu nego ju je ostavio u spavaonici. Ali do te je čokolade nekoliko mjeseci kasnije došao Ron Weasley i slučajno je pojeo, pa je bio pod uticajem ljubavnog napitka, zbog čega ga je Harry morao odvesti profesoru Slughornu po protivotrov.

Zanimljivo je to što je ime *Romilda* ustvari anagram od ''I'm a Dan lover'' (Ja sam Danova ljubavnica) što se vjerovatno odnosi na Daniela Radcliffea.

Vane, Romilda
Pomona Sprout

**Pomona Sprout** je (rođena 15. maja) fiktivni lik iz serije romana o Harry Potteru autorice J. K. Rowling. Ona je profesorica Travarstva i upravnica doma Hufflepuffa u Hogwartsu. Ona je zdepasta i vesela vještica koja nosi otrcanu pelerinu prekrivenu zemljom i pohabani šešir.

Profesoricu Sprout je glumila britanska glumica Miriam Margolyes.

Njeno najveće dostignuće u romanima o Harry Potteru je bila priprema soka od mandragore za 'oživljavanje' žrtava baziliska u Harry Potteru i Odaji tajni. Pojavila se i u Harry Potteru i Plamenom peharu kad je napravila veliku količinu sredstva protiv akni, a kasnije iste godine je bila izabrana da tješi Amosa Diggoryja i njegovu suprugu nakon što je njihov sin, pripadnik Hufflepuffa, Cedric Diggory poginuo.

U Harry Potteru i Redu feniksa je podržala priču Harry Pottera o Voldemortovom povratku u svoje tijelo. Kao i mnogi drugi profesori u Hogwartsu, nije podnosila Dolores Umbridge i trudila se ne obazirati se na njene zapovijedi i odredbe. To je potvrdila kad je Gryffindorima dodijelila dvadeset bodova zato što joj je Harry dodao kantu za zalijevanje.

Nakon bitke u Hogwartsu u Harry Potteru i Princu miješane krvi profesorica Sprout je poslala učenike natrag na spavanje i prisustvovala je sastanku s Minervom McGonagall, Filiusom Flitwickom, Horaceom Slughornom i Rubeusom Hagridom na kojem se govorilo o budućnosti Hogwartsa. Profesorica Sprout je jedna od zagovaratelja ideje da Hogwarts ostane otvoren nakon Dumbledoreove smrti. Podržavala je i prijedlog da Dumbledore bude pokopan na zemljištu škole.

Sprout, Pomona
Plačljiva Myrtle

**Plačljiva Myrtle** (umrla oko 13. juna 1943.) je fiktivni lik iz romana o Harry Potteru autorice J. K. Rowling. Ona je duh koji živi u ženskoj kupaonici na drugom spratu u Školi vještičarenja i čarobnjaštva Hogwarts. Nadimak plačljiva je dobila jer stalno plače, jadi i sažaljeva samu sebe. Također je jako osjetljiva.

Shirley Henderson je glumila Mrytlu u filmskim verzijama Harry Pottera i Odaje tajni i Harry Pottera i Plamenog pehara.

Myrtle je duh vještice bezjačkog porijekla koja je umrla kao učenica u Hogwartsu pedeset godina prije događaja iz knjiga. Nesretna djevojčica ponekad se povlačila u žensku kupaonicu na drugom spratu kako bi mogla na miru plakati. Slučajno se u toj kupaonici nalazio i ulaz u Odaju tajni. Jednom prilikom Myrtle se skrivala od Olive Hornby koja joj se rugala kad se Odaja otvorila i iz nje je izašao bazilisk kojim je upravljao Tom Riddle i koji je ubio Myrtlu.

Nakon smrti, Myrtle je slijedila i plašila Olive gdjegod bi ova pošla kako bi joj se osvetila za njeno ruganje. Olive se žalila Ministarstvu magije koje je naredilo Myrtli da se vrati u Hogwarts. Od tada Myrtla "živi" u istoj ono kupaonici u kojoj je i umrla.

Za razliku od drugih hogwartskih duhova, Myrtla se ne voli družiti i osjetljiva je na činjenicu da je mrtva. Ima važnu ulogu u Harry Potteru i Odaji tajni - pomaže Harryju, Ronu i Hermioni da saznaju šta je čudovište iz Odaje tajni.

Myrtla također pomaže Harryju s drugim zadatkom na Tromagijskom turniru u Harry Potteru i Plamenom peharu. Myrtla kaže Harryju da za rješavanje zagonetke zlatnog jajeta mora s njim zaroniti.

Izgleda da je Myrte pomalo zaljubljena u Harryja jer mu je ponudila da s njim podijeli svoj toalet ako bi Harry umro u Odaji tajni, što se na njenu žalost nije desilo.

U Harry Potteru i Princu miješane krvi tješi Draca Malfoya koji se brine hoće li uspjeti izvršiti zadatak koji mu je povjerio Lord Voldemort.

## Reference 
## Vanjski linkovi 
Kategorija:Likovi u djelima o Harryju Potteru
Viktor Krum

**Viktor Krum** (Виктор Крум) je fiktivni lik iz romana o Harry Potteru autorice J. K. Rowling. U filmskim adaptacijama romana glumi ga Stanislav Ianevski.

Krum je tragač u bugarskoj metlobojskoj ekipi. Mnogi ga smatraju genijem zato što je sa svega osamnaest godina uspio postati svjetski poznat igrač metloboja u međunarodnoj metlobojskoj ligi. Unatoč svojem uspjehu i slavi, ili možda zbog njih, Krum se čini nesretnim i usamljenim te veoma tihim i rezerviranim, iako Hermiona Granger tvrdi da je zapravo veoma draga osoba.

Krum i neke njegove kolege iz Durmstranga su doputovali u Hogwarts kako bi se takmičili za mogućnost da predstavljaju svoju školu na Tromagijskom turniru. Krum je postao prvak Durmstranga. Drugi ga često promatraju sa sumnjom zbog Durmstrangovog ugleda škole koja podučava crnu magiju, ali i s divljenjem zbog njegovih sportskih uspjeha.

Krumov je štapić napravljen od grabovine, a u jezgri mu se nalazi zmajevsko srčano vlakno. Štapić je dug dvadeset pet i pol centimetara te 'deblji nego što je uobičajeno i prilično krut'.

Na utakmici Svjetskog prvenstva u metloboju za naslov prvaka između Bugarske i Irske je uhvatio zvrčku i tako završio utakmicu koju je ipak dobila Irska i tako osvojila prvenstvo.

Tokom Tromagijskog turnira zabljubio se u Hermionu Granger. Često je posjećivao knjižnicu u Hogwartsu kako bi je mogao gleadati. U drugom zadatku je Krum morao spasiti Hermionu koja je izabrana kao njemu najvažnija osoba. Krumova veza s Hermionom je kod Rona Weasleya, koji je ironično bio Krumov ljubitelj, izazvala ljubomoru.

Na kraju Harry Pottera i Plamenog pehara Durmstrangovim se brodom vraća u svoju školu. Ne pojavljuje se u petoj knjizi, ali Hermiona mu piše barem jedno dugo pismo godišnje, što pokazuje da održavaju kontakt. Unatoč njegovom pozivu, Hermione ga ipak nije posjetila u Bugarskoj. Nakratko, u poglavlju "Treći zadatak", saznaje se nešto i o Krumovim roditeljima. Čini se da je on od majke naslijedio tamnu kosu, a od oca veliki nos.

J. K. Rowling je izjavila da će se Krum pojaviti u sedmoj knjizi.

Njegovo prezime *Krum* je uzeto od poznatog Bugarskog vladara iz 9. vijeka, a ime *Viktor* na latinskom znači pobjednik.

## Ostalo 
*Durmstrang
*Igor Karkaroff

Krum, Viktor
Igor Karkaroff

**Igor Karkaroff** je fiktivni lik iz knjiga J. K. Rowling. On je direktor Durmstranga, istočnoevropske škole u kojoj se podučava magija.

**Karkaroff** je bivši smrtonoša. Zarobljen je od strane aurora Alastora "Divljookog" Moodya nakon pada Lorda Voldemorta. On je odgovoran za Moodyev gubitak krajnjeg ruba nosa, dok je Moody odgovoran za njegovo zarobljenje u Azkabanu.

Kasnije ga je Ministarstvo magije oslobodilo kazne u zamjenu s imenima smrtonoša. Neka su se imena pokazala beskorisnima (zarobljeni ili mrtvi), no zamijenio je informacije za slobodu. Karkaroff je postao direktor Durmstranga. Govorilo se da su prave mračne sile bile učene tamo, a ne samo odbrana protiv njih. Durmstrang je također bio samo za čistokrvne vještice i čarobnjake. Ne zna se koliki je bio Karkaroffov uticaj na to. Imao je jako veliku sklonost prema Viktoru Krumu.

U 4. knjizi obnovljen je Tromagijski turnir na kojem su uz Hogwarts učestvovali i Durmstrang i Beauxbatons. Kao direktor Karkaroff je bio i sudija. No zbog izabiranja 4. takmičara iz Hogwartsa prijetio je odustajanjem od takmičenja. Tokom godine sreo se s bivšim smrtonošom Severusom Snapeom s kojim je obavio nekoliko razgovora o prošlosti. Na kraju turnira Karkaroff je pobjegao i pokušao se sakriti jer je čuo za Voldemortov povratak. Viktor Krum je rekao da on nije upravljao brodom koji je bio u jezeru, nego učenici.

Nakon povratka Voldemort je tražio Karkaroffovu smrt zbog kukavičluka. U 6. knjizi pronađen je mrtav u baraci iznad koje je lebdio tamni znamen (čarolija morsmordre) što ukazuje na to da su ga ubili smrtonoše. Arthur Weasley smatrao je impresivnim kako je uspio preživjeti godinu dana nakon napuštanja Voldemorta.

Karkaroff, Igor
Alastor Moody

**Alastor "Divljooki" Moody** je fiktivni lik iz serije romana J. K. Rowling. On je bivši auror koji radi za Red Feniksa.

Iskusni auror koji je izgubio oko, nogu i dio nosa u borbi protiv mračnih sila, oprezan je - može se reći i paranoičan - i odbija piti i jesti bilo šta što nije sam pripremio. Nazivan je "Divljooki" zbog mogućnosti da vidi kroz zidove i vrata, te iza glave pomoću magičnog oka.

U filmovima ga tumači Brendan Gleeson.

U 4. knjizi Moody je dobio mjesto učitelja Obrane od mračnih sila u Hogwartsu. No prije početka školske godine u jednu škrinju zatvorio ga je smrtonoša Barty Crouch ml. koji je koristio Višesokovni napitak da se pretvori u njega. Moodyjeva navika da uvijek nosi piće sa sobom omogućila je Crouchu da pije napitak bez sumnje.

Na zadnjem zadatku Tromagijskog turnira Crouch pokušava ubiti Harryja, no zaustavljaju ga Albus Dumbledore, Minerva McGonagall i Severus Snape. Crouch nije uzeo satnu dozu napitka i otkrio pravi identitet, a pod uticajem Veritaseruma, priznao je sve.

Harry prvi put upoznaje pravog Moodyja u 5. knjizi prije početka školske godine. Mooddy se tu pridružio Redu feniksa i glavni pratioci su mu Nymphadora Tonks i Remus Lupin, pogotovo u zaštiti Harryja.

U filmu Moodyev nos je čitav, a u knjizi mu je vrh otkinuo Evan Rosier. U filmu Rosiera krivi za gubitak nosa.

## Reference 
## Vanjski linkovi 
Moody, Alastor
Barty Crouch

**Bartemius "Barty" Crouch stariji** je fiktivni lik iz serije romana o Harry Potteru spisateljice J. K. Rowling.

U filmu *Harry Potter i Plameni pehar* ga glumi Roger Lloyd-Pack.

Kad je Lord Voldemort prvi put došao do moći, Crouch je vodio Odjel za magični zakon. Bio je nemilosrdan i davao je ovlast aurorima da ubijaju nego da hvataju mračne čarobnjake. Poslao je Siriusa u Azkaban bez suđenja. Crouch je bio najveći favorit za sljedećeg Ministra, kad je njegov sin Barty Crouch ml. uhapšen zbog pomaganja Voldemortu i pridruživanja smrtonošama. Sinu je dao suđenje, no po Siriusu to je bili samo javno priznanje koliko mrzi dječaka.

Crouchova žena molila ga je da poštedi sina, pa joj je on dao Višesokovni napitak da se pretvori u njega, a on ga je pio da se pretvori u nju. Barty Crouch ml. pobjegao je iz Azkabana i tako pustio majku da tu umre i da bude pokopana. Crouch St. održao je pogreb za svoju ženu, ali lijes je bio prazan.

Nakon navodne smrti njegovog sina, opale su simpatije čarobnjačke zajednice prema Crouchu. Okrivili su njega za smrt sina, optužujući ga da je zbog posla i ambicija zanemarivao porodicu. Crouch je izgubio na popularnosti i izgubio je priliku da postane Ministar magije.

Tokom tajnog boravka u porodičnoj kući, Crouch ml. je ponovno ozdravio, a u tome mu je pomogla kućna vila Winky. Cijelo vrijeme je bio pod plaštem nevidljivosti i kontrolisan kletvom Imperius. Nakon nekog vremena Bertha Jorkins, zaposlenica Ministarstva otkrila je Croucha ml., no Crouch stariji bacio je čaroliju brisanja pamćenja na nju.

Kasnije je Voldemort probio tu čaroliju i otkrio da je Crouch ml. još živ te je odlučio vratiti svog vjernog slugu.

Voldemort i Peter Pettigrew napali su kuću Crouch i na Croucha st. bacili kletvu Imperius. Bojeći se da će Crouch zbaciti kletvu Voldemort ga je zatvorio u njegovu kuću, a jedini način komunikacije s uredom bila je nadgledana sovinska pošta.

Crouch je pobjegao u Hogwarts, upoznao Harryja i Kruma i molio da vidi Dumbledorea. No njegov sin koji se vratio Voldemortu i prerušio u Moodyja omamio je Kruma i ubio svog oca. Nakon toga ga je preobrazio u kost i pokopao u okolini Hogwartsa.

Crouch, Barty
Fawkes

U knjigama i filmovima o Harry Potteru **Fawkes** je ljubimac feniks Albusa Dumbledorea. Čini se da je Fawkes suprotnost Voldemortovoj zmiji Nagini, isto kao što je Dumbledore suprotnost Voldemortu.

Fawkes ima perje zlatne i grimizne boje, što su tradicionalne boje Gryffindorskog doma. To može, a i ne mora, biti slučajnost, i zato je pokrenulo mnoštvo glasina; Rowling je u intervjuu opovrgla glasinu da je Fawkes feniks Godrica Gryffindora, priznavajući da Fawkesa nije posjedovao niko osim Albusa Dumbledorea.

Fawkes je izrazito magično stvorenje koje ima mnogo magičnih sposobnosti, čije granice nisu poznate. Pera iz repa feniksa koriste se u nekim čarobnim štapićima; Fawkes je lično dao pera i za Voldemortov i Harryjev čarobni štapić. Pitomi feniksi su vrlo rijetki, i upravo to je dokaz Dumbledoreovih sposobnosti i karaktera. Fawkes je biljojed.

Kad god Fawkes umre, bilo nasilno ili zbog starosti, on se zapali i ponovno rodi iz pepela kao mladi feniks. Kad odraste, prilično je lijep i doseže veličinu labuda, ali kad se tek rodi ima izgled novorođenog pilića, a u starosti izgleda oronulo, "nalik na napol očerupanog purana".

## Uloge 
Fawkes ima posebnu ulogu u *Odaji tajni*: on pomaže Harryju da ubije Slytherinovog baziliska, čudovišnu zmiju koja je živjela u Hogwartsu, a kontrolirao ju je dnevnik Toma Riddlea preko Ginny Weasley. Fawkes je iskopao baziliskove oči, tako ga osljepljujući i onemogućavajući ga da ga ubije svojim pogledom. Bazilisk kasnije ugrize Harryja, koji gotovo umre od otrova, ali Fawkes izliječi njegovu ranu svojim suzama koje su ljekovite. Zatim prenosi Harryja, Rona, Ginny i Gilderoya Lockharta natrag u dvorac.

U *Plamenom peharu*, Dumbledore šalje svojim čarobnim štapićem "nešto srebrnasto...poput sablasne ptice", kako bi pozvao Hagrida nakon što je Viktor Krum nađen omamljen. To je njegov patronus, feniks, kao što je to potvrdila J. K. Rowling.

U *Redu feniksa*, Fawkes je poseban dio Reda jer je on feniks. Nakon što je Harry vidio kao je Voldemortova zmija Nagini ugrizla Arthura Weasleyja, Dumbledore govori Fawkesu da ga upozori ako Umbridgeica napusti svoj ured. Fawkes to čini šaljući jedno svoje pero da se pojavi u Dumbledoreovu uredu. Kasnije u knjizi, Dumbledore bježi djelatnicima Ministarstva magije u Hogwartsu, koristeći Fawkesa da ga teleportira, iako je normalna aparacija nemoguća u Hogwartsu (kućni vilenjaci također imaju sposobnost da se aparatiraju usprkos tome).

Tokom borbe između Voldemorta i Dumbledorea u Ministarstvu magije, Fawkes spašava Dumbledoreov život "gutajući" kletvu Avada Kedavra koju je upotrijebio Voldemort. Fawkes se tada zapalio, te ponovno rodio iz pepela.

Nakon Dumbledoreove smrti u *Princu miješane krvi*, je pjevao svoju tužaljku za njim. Nakon što je pjevanje prestalo Harry je nekako znao da je Fawkes zauvijek napustio Hogwarts. Nije poznato kamo je Fawkes otišao, ni da li će se možda ponovno pojaviti u posljednjoj knjizi.
## Reference 
Kategorija:Životinje u djelima o Harryju Potteru
Luna Lovegood

**Luna Lovegood** je fiktivni lik iz serija romana o Harry Potteru spisateljice J. K. Rowling. Ona je Ravenclawka s pete godine koja se druži s Harry Potterom i često je viđena s Nevilleom Longbottomom i Ginny Weasley. 
## Opis 
Lunu svi ismijavaju pa nema puno prijatelja. Ima prljavo plavu kosu i krupne plave oči sanjarskog pogleda. Nosi duhočale, ogrlicu od čepova pivoslaca i naušnice u obliku rotkvice i upadljiva je po tome što nosi štapić zataknut za uho i što čita *Odgonetač* naopačke. S Harryjem, Ronom, Hermionom, Ginny i Nevilleom se borila u Ministarstvu magije protiv smrtonoša i jedina se s Ronom, Hermionom, Nevilleom i Ginny odazvala Harryju kad je došao u Hogwarts s Dumbledoreom, vidjevši Tamni znamen iznad Hogwartsa, ušao u dvorac i pomogao im u borbi protiv smrtonoša još jednom.

Kao i Harry, može vidjeti testrale. Vjeruje u sve stvari koje se ne mogu pokrijepiti dokazima. Tako je odmah povjerovala Harryju da se Voldemort vratio.

Luna je kćer Xenophiliusa Lovegooda i njegove žene koja je umrla pri eksperimentu.

Luna znači "Mjesec", a Lovegood je složenica riječi "love" ("ljubav") i good" ("dobro").

Lovegood, Luna
Stadion "Bilino polje"

**Bilino polje** je nogometni stadion u Zenici, Bosna i Hercegovina. Trenutno se koristi za odigravanja nogometnih utakmica NK Čelika, te reprezentacije Bosne i Hercegovine.

## Historija 
mini|lijevo|1971. izgradnja stadiona Bilino polje, istočna tribina u kadru

Stadion je izgrađen i otvoren 1972. Izgradnja je okončana pred finalnu utakmicu Srednjoevropskog Mitropa Kupa u kojoj je FK Čelik pobijedio ACF Fiorentinu i drugi put zaredom osvojio ovo takmičenje. Svojevremeno je stadion imao kapacitet od 30.000 gledalaca, a postavljanjem sjedalica kapacitet je oko 18.000 mjesta. U međuvremenu stadion je značajno rekonstruisan i zadovoljava sve UEFA-ine i FIFA-ine kriterije za odigravanje susreta svih nivoa takmičenja. Trenutni kapacitet stadiona iznosi 13.812 sjedećih mjesta.

Nekoliko godina nakon izgradnje, stadionu je dat epitet "najljepšeg stadiona u Jugoslaviji". Bilino polje ima dimenzije u britanskom stilu sa kvadratnim oblikom, a ne ovalnim, kakav ima Stadion Koševo u Sarajevu.

U svojoj prvoj utakmici protiv Albanije 1995, koristila ga je reprezentacija Bosne i Hercegovine (rezultat je bio 0-0). Reprezentacija BiH dugo nije bila poražena na ovom stadionu, ali 6. septembra 2006. doživjela je svoj prvi poraz u Zenici, protiv reprezentacije Mađarske, rezultatom 3:1.

## Karakteristike 
* Kapacitet: 13.812 (sjedećih mjesta)
* Najveća posjećenost: 35.000 (protiv ACF Fiorentine 1972)
* Adresa: Bulevar Kulina Bana bb, 72000 Zenica, Bosna i Hercegovina

## Statistike stadiona 
## Također pogledajte 
* Spisak nogometnih stadiona u Bosni i Hercegovini

## Reference
## Vanjski linkovi 
* Stadion na Službenoj stranici NK Čelika
* Karakteristike stadiona, soccerway.com
* Stadion Bilino polje na stadiumdb.com

Bilino polje
Kategorija:NK Čelik Zenica
Kategorija:Zenica
Doboš

**Doboš** je jedna od osnovnih komponenata bubnja. Doboš se sastoji od dvije membrane s gornje i donje strane, demfera, mrežice i sklopke za spuštanje mrežice. Ton doboša ključan je u sviranju bubnja jer se dobošem naglašavaju udarci u nekom ritmu. Visina tona zavisi i od zategnutosti membrana, a dužina od opuštenosti mrežice i od namještenosti demfera. Ton zavisi od same izrade, tj. dubine, materijala, debljine oklopa itd.

Postoje dvije vrste doboša: metalni i drveni.

## Reference 
## Vanjski linkovi 
Kategorija:Udarački instrumenti
Sihir

**Sihir** (ili **sihr**, od glagola, ) znači prevara, obmana, iluzija. Islam osuđuje crnu magiju, ali ne postoji konsenzus među muslimanskim učenjicima kakav pristup zauzeti prema sihiru.

## Reference 
Kategorija:Egzorcizam
.ro

**.ro** je najviši Internet domen za Rumuniju. Urednik domena je *National Institute for R&D in Informatics*.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.

R
Kategorija:Rumunija
Bor

* Bor (element), hemijski element
* Niels Bohr (*Nils Bor*), naučnik
* Bor (biljka), četinarsko drvo (Bijeli bor ili Crni bor)
* Bor (Srbija), grad u Srbiji
* Bor (pleme), Dinka pleme u Sudanu.
* Bor (mitologija), lik iz nordijske mitologije
Pierre Curie

**Pierre Curie** (15. maj 1859 – 19. april 1906) bio je pionir na polju fizike i hemije, a poznata su njegova proučavanja na području kristalografije, magnetizma, piezoelektriciteta i radioaktivnosti.

## Biografija 
### Školovanje i otkriće piezoelektriciteta 
Curie je bio kod kuće školovan, maturirao je već sa 16 godina. Upisuje se na studij fizike na Sorbonnei, 1878. završava sa studijem.
Radi kao nastavnik fizike i hemije u Parizu. Zajedno sa svojim bratom otkriva 1880. piezoelektrčni efekt. 1882 postaje direktor fizičko-hemijske škole. Promoviran je 1895. i postaje profesor na Sorbonnei. Dana 26. jula 1895. ženi se Marijom Skłodowskom, koja je kasnije postala poznata pod imenom Marie Curie. Pierre obustavlja istraživanja kristalografije i magnetizma i od 1896. aktivno pomaže svojoj supruzi.

[desno|250px|mini|Pierre i Marie Curie sa kćerkom [Irène Joliot-Curie|Irène]]

### Otkriće radioaktivnosti 
Marie je 1896. radila na pokušaju odvajanja uranija i jednog uranij-oksida, u primitivoj laboratoriji bile su skladištene tone takvog oksida. Dana 26. jula 1897. rađa im se prva kćerka, Irène Curie. Pierre i Marie otkrili su radij i polonij (naziv je dat s obzirom na to da je Marie rođena u Poljskoj). U teškim uvjetima Pierre i Marie otkrivaju radioaktivnost. Pierre drži od 1900. predavanja na Sorbonnei o otkriću radioaktivnog zračenja.

### Nobelova nagrada 
Pierre i Marie Curie dobijaju 1903. zajedno sa Henrijem Becquerelom Nobelovu nagradu za fiziku. Godine 1904. rađa se druga kćerka, Ève. Pierre 19. aprila 1906. gubi život nakon udesa s kočijom u Parizu.

## Reference 
## Vanjski linkovi 
* http://www.britannica.com/biography/Pierre-Curie
* http://www.oxfordreference.com/search?q=Pierre+Curie&searchBtn=Search&isQuickSearch=true

Kategorija:Francuski fizičari
Kategorija:Francuski hemičari
Kategorija:Dobitnici Nobelove nagrade za fiziku
Kategorija:Članovi Francuske akademije nauka
Kategorija:Otkrivači hemijskih elemenata
Kategorija:Rođeni 1859.
Kategorija:Umrli 1906.
Kategorija:Biografije, Pariz
Kingsley Shacklebolt

**Kingsley Shacklebolt** je član Reda feniksa u romanima o Harry Potteru birtanske spisateljice J. K. Rowling. On je visok i ćelav tamnoputi muškarac koji nosi zlatnu naušnicu i ima dubok glas kojeg je J. K. Rowling spomenula nekoliko puta kao 'smirujući'.

Kingsley Shacklebolt je auror koji je bio dvostruki agent za Red feniksa u Ministarstvu magije. Bio je prisutan tokom dijela u petoj knjizi kad je Harry bio ispitivan zbog tajne organizacije, Dumbledoreove Armije, nakon što ga je Marietta Edgecombe izdala Dolores Umbridge. Shacklebolt je neprimjetno promijenio Mariettino sjećanje, ali tokom bijega od Ministarstva Dumbledore ga je morao ureći kako bi Kingsley bio uvjerljiv. Shacklebolt je u Ministarstvu bio zadužen za potragu za Siriusom Blackom - to je smatrano prestižnim poslom zato što je Black bio najtraženiji čovjek u čarobnjačkoj Britaniji. Znajući da je Sirius nevin, on je Ministarstvu davao lažne informacije da se Sirius nalazi negdje na Tibetu. Kingsley Shacklebolt je poznavao Jamesa Pottera, ali čini se da nije bio član originalnog Reda feniksa.

U Drugom ratu, Shacklebolt se pridružio Redu i dobrovoljno se javio za člana straže koja je Harry Pottera dopratila iz doma porodice Dursley do Grimmauldovog trga br. 12 tokom ljeta 1995.

Shacklebolt se borio u bici u Odjelu tajni i čini se da je veoma vješt u dvobojima zato što se odjednom borio s dvojicom smrtonoša. Nakon što je Sirius ubijen nastavio je dvoboj s Bellatrix Lestrange tokom kojeg je Kingsleyja pogodila čarolija koja je uzrokovala 'glasni prasak' i on je pao na tlo *urlajući od boli*.

U Harry Potteru i Princu miješane krvi novi je Ministar magije, Rufus Scrimgeour, Shacklebolta zaposlio u uredu bezjačkog premijera u Londonu. Kingsley je dobio posao premijerovog sekretara, ali je zapravo bio njegov čuvar imenovan zbog mogućeg napada smrtonoša. To je dokaz povjerenja u Shacklebolta, pogotovo zato što ga je imenovao bivši auror. Međutim, to bi moglo značiti i da Scrimgeour sumnja na njega i da ga je želio staviti na položaj na kojem će manje moći pomagati Redu. Shacklebolt se pojavljuje i na kraju priče, na pogrebu Albusa Dumbledorea na kraju školske godine.

## Reference 
## Vanjski linkovi 
Shacklebolt, Kingsley
Analogija (čvor)

*Analogija (retorika)
*Analogija (filozofija)
*Analogija (biologija)
*Analogija (pravo)
*Analogija (logička metoda)
Američki zakon o autorskom pravu

mini|Novinski oglas s kraja 19. stoljeća za usluge registracije autorskih prava

Američki zakon o autorskom pravu proizlazi iz američkog ustava, članka 8. koji glasi:

Slobodno prevedeno: "Kongres ima vlast da... promiče napredak znanosti...tako da omogući na ograničeno vrijeme autorima ... isključivo pravo za svoja pisanja ..."

Ključni američki zakoni o autorskim pravima:

* Copyright Act of 1790
* Copyright Act of 1976
* Sonny Bono Copyright Term Extension Act of 1998
* Digital Millennium Copyright Act of 1998
* Family Entertainment and Copyright Act of 2005

## Vanjski linkovi 
* Ured za autorska prava u SAD Prijava i pretraga za autorskih prava
* Vremenska Linija zakona za autorska prava u SAD Historija zakona za autorska prava u SAD

## Reference 
Kategorija:Pravo
Silikon

mini|Struktura silikona
**Silikoni** su polimerni spojevi silicija, nastali kontrolisanom kondenzacijom ortosilikatne kiseline. Naziv su dobili po sličnosti sa ketonima (*silikoketoni*), zbog slične opće formule R2C=O. Silikoni nemaju nikakve fizikalne ni hemijske sličnosti s ketonima.

mini|Upotreba silikona

## Osobine
Silikoni su žitke, uljaste, smolaste ili kaučuku slične supstance, a zbog svoje termičke i hemijske stabilnosti imaju široku tehničku upotrebu. *Silikonska ulja*, koja se odlikuju malom isparljivošću, veoma malim temperaturnim koeficijentom viskoznosti, sigurnošću protiv vatre i velikom otpornosti prema kiselinama i bazama, služe kao mazivo, kao tekućine za kočnice i kao hidrauličke tekućine. *Smole* se upotrebljavaju kao izolacioni materijal kod namotaja motora, za impregniranje tkiva i staklenih vlakana, za lakiranje žica i keramičkih izolacionih tijela, te sasvim općenito kao temelj za lak za zaštitne premaze u svima onim slučajima u kojima ne zadovoljavaju organski lakovi, koji su slabo stabilni prema temperaturi. Silikoni, koji su poput kaučuka, rastezljivi su do temperature od —55&nbsp;°C, te su kod dugog opterećenja elastični sve do +200&nbsp;°C, dakle veoma su neosjetljivi prema temperaturi, a osim toga hemijski nereaktivni. Zbog toga se oni upotrebljavaju za termički visoko opterećena brtvila, te za izolaciju žica i kablova. Još je vrijedno spomenuti da silikoni odbijaju vodu. Oni se upotrebljavaju za povećanje električnog otpora izolatora, za održanje prozirnosti zaštitnih stakala protiv vjetra, za impregniranje papira i kišnih kabanica, i to tako da se na te predmete djeluje nekoliko minuta parom smjese alkil-hlor-silana. Ova para reaguje sa uvijek prisutnom vodenom prevlakom stvarajući zaštitnu kožicu silikona (debljine 10−5 cm), koja se čvrsto priljubi.

## Reference
Kategorija:Spojevi silicija
Kategorija:Polimeri
Poštena upotreba

**Poštena upotreba** () je dio Američkog zakona o autorskom pravu, članka 107. (Section 107) koji dopušta upotrebu zaštićenog materijala nekog autora u djelu drugog autora pod određenim uvjetima bez prethodno izdane licence. Mnoge druge zapadne zemlje posjeduju slične dozvole koje daju upotrebu zaštićenog materijala u pojedinim specifičnim uvjetima, a ti termini su obično navedeni u zakonima za zaštitu autorskih prava (), no ti izuzeci u zakonu su restriktivniji u nekim slučajevima nego američka poštena upotreba. Tako na primjer postoje definicije koje odgovaraju poštenoj upotrebi u sljedećim zakonima:

* Information Society Directive (Directive 2001/29/EC of 22 May 2001)
* Copyright, Designs and Patents Act 1988 (UK)
* New Zealand Copyright Act 1994

Za detaljnije informacije o poštenoj upotrebi možete pogledati članak Fair use iz Wikipedije na engleskom jeziku.

Kategorija:Pravo
Deklaracija o pravima čovjeka i građanina

mini|320px|Deklaracija o ljudskim pravima
**Deklaracija o ljudskim pravima** (fran.: ''La Déclaration des droits de l'Homme et du citoyen*) je jedan od osnovnih dokumenata francuske revolucije, koji je donešen 26. augusta 1789. 
Ukratko, sedamnaest članaka ove deklaracije se bave temom slobode: sloboda vjeroispovjesti, mišljenja, govora i sloboda učestvovanja u donošenju zakona. Ovdje važe jednakost pred zakonom, pravna sigurnost i pravo na suprotstavljanje ugnjetavanju. Deklaracija također poštujea pravo na posjed.

Prvi članak glasi: 
"*Sva ljudska bića su rođena slobodna i jednaka u dostojanstvu i pravima.''"
## Reference 
## Vanjski linkovi 
*Deklaracija o ljudskim pravima  
*Deklaracija o ljudskim pravima 

Kategorija:Povelje
Kategorija:Historija Francuske
.lr

**.lr** je najviši Internet domen za Liberiju.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.

Kategorija:Liberija
L
Nexgen

mini|Nexgen Nx586 procesor
**Nexgen** je bila kompanija koja se bavila proizvodnjom procesora za PC računare.

## Nastanak 
Ova kompanija je nastala 1986. godine s ciljem proizvodnje 80386 kompatibilnog procesora s potpuno novom, nezavisnom arhitekturom. Od svog samog pokretanja Nexgen se potpuno posvećuje svojim dizajnersko-inžinjerskim ciljevima zapuštajući sve druge poslovne aspekte što će je na kraju uništiti. Prvi svima neprimjećen problem je sam konačni cilj - **Nexgen** koji počinje od ničega želi stvorit procesor koji tada Intel već ima u proizvodnji.

Zahvaljujući prekasnom izlasku svog procesora na tržište Nexgen se 1990. našao u prvim finansijskim problemima od kojih ih spašava Compaq koji postaje glavni sponzor njihovih budućih projekata.

## Proizvodi 
Kada je postalo očito da 80386 kompatibilni procesor neće biti konkurentan radi kasnog izlaska na tržište, kompanija se preorijentirala na jače modele. Zahvaljujući tome Nexgen u proljeće 1994. godine izlazi s svojim procesorom Nx586. Odmah s njegovom najavom javljaju se novi, nikad upitni problemi za ovu kompaniju; preveliko usmjeravanje na stvaranje nove arhikteture procesora rezultiralo je neobaziranjem na pojedinosti.

Novi procesor nije bio *pin kompatibilan* sa niti jednim drugim na tržištu, pa je za njega bilo potrebno praviti posebne matične ploče. Rezultat svega toga postaje finansijski neuspjeh, kojem sigurno pripomaže i teškoća nalaska tvornice koja bi bila raspoložena proizvoditi Nx586 .

## Prodaja i AMD K6 
Sredinom devedesetih godina AMD potresa žestoka kriza. Do procesora Pentium Intel im je bio prisiljen predavati licencna prava na svoje proizvode (procesori 086, 286, 286, 486) tako da do tada oni samo praveklonove konkurenta. Prvi samostalni proizvod AMDa, Pentium kompatibilni procesor imena K-5, je bio katastrofa. Kako bi spasili svoju kompaniju od neminovne propasti vodstvo AMD  se odlučuje 1996. godine na kupovinu Nexgen-a čiji procesor nove generacije (koji još nije izašao na tržište) imena Nx686 ima sigurno najbolji ne-Intel dizajn procesora na svijetu.

Nakon kupovine AMD uvodi inžinjerske umove Nexgena u realnost prisiljavajući ih da svoj procesor oblikuju tako da može stati u utor za Pentium procesore. S tom promjenom Nexgenov procesor Nx686 se počinje na tržištu prodavati s imenom AMD K6, nakon čega AMD postaje ono što je danas.

U prvom razdoblju taj posljednji procesor kompanije Nexgen se prodavao pod imenom AMD Nx686.
## Vanjski linkovi
* NexGen podatkovne tablice
* CPU-INFO: NexGen Nx586,   historija procesora
* AMD: Nx586 Processor (arhivirana verzija)
* cpu-world: Nx586 Procesor
* Nx586
* Nx686
* Coprocessor.info : NexGen Nx587 informacije i slike

Kategorija:Računarske kompanije
ISO 3166-2

**ISO 3166-2** predstavlja drugi dio ISO 3166 standarda. To je sistem koji kreiran za kodiranje imena subdivizija zemalja i nezavisnih prostora. Svrha standarda je da utemelji međunarodnu seriju skraćenica za mjesta, za upotrebu na naljepnicama na pakovanjima, kontejnerima odnosno spremištima i slično; u svim prilikama gdje kratki alfanumerički kod može poslužiti za potpunu identifikaciju lokacije na prikladan i manje dvosmislen odnosno nejasan način nego što je to puno ime određenog mjesta.

Postoji oko 3.700 različitih kodova.

Službeni naziv ISO 3166-2 standarda je "*Codes for the representation of names of countries and their subdivisions -- Part 2: Country subdivision code*".

ISO 3166-2 kod se sastoji iz dva dijela, te je odvojen crticom. Prvi dio je ISO 3166-1 alpha-2 kodni element, dok je drugi dio alfabetički ili numerički koji sadrži jedan, dva ili tri simbola.

## Također pogledajte 
* NUTS

## Vanjski linkovi 
* ISO 3166-2 State Codes, CommonDataHub
* , eQuest
* Country sub-entity name code , GEFEG.FX
* .
* .
* .

Kategorija:Subdivizije zemalja
Kategorija:ISO 3166
Kafe

desno|mini|250p|Unutrašnjost kafea Central, Beč, Austrija.
**Kafe**, **kafana** ili **kafić** (također **café** iz Francuskog, Španskog i Portugalskog ili **caffè** iz Italijanskog) dijeli neke karakteristike sa barom, dok također posjeduje i neke od karakteristika restorana. Kao što i samo ime kaže, kafei se pretežno fokusiraju na posluživanje kafe i čaja. Ponuda hrane može da varira od peciva do juha i sendviča, drugih manjih obroka i laganih deserta. U nekim državama, kafei mogu više sličiti restoranima, nudeći mnoštvo toplih obroka, i moguče biti licencirani da služe alkohol. Mnogi kafei u islamskom svijetu, također i u muslimanskim distriktima na Zapadu, nude nargile, na koje se najčešće udiše aromatizirani duhan. U sredinama u kojima je tolerirano, kao u Holandiji ili dijelovima Danske i Kanade, u ponudi se također može pronaći i kanabis.

Osnovna funkcija koju je kafe imao od samog utemeljenja je ona socijalna, to je mjesto gdje se ljudi okupljaju, razgovaraju, pišu, čitaju, igraju igre ili dogovaraju sastanke.

Ova tradicija još uvijek najviše se održala u originalnim Bečkim kafeima koji nude (u najmanju ruku) ukusna slatka peciva i sjajnu kafu u ambijentima koji sežu od zagrobne tišine, urbane gužve do očaravajućih kulturnih događaja. U ovim "proširenjima dnevne sobe" (kafeima) možete uživati, kao što tipična lokalna fraza kaže, bivajući "van kuće a ipak ne vani na svježem zraku".

## Reference 
## Vanjski linkovi 
Kategorija:Kahva
Halal

mini|Znak halala na jednoj mesnici u Parizu

**Halal** (Arapski: حلال **ḥalāl**, **halaal**) je arapska riječ koja znači dozvoljeno ili nezabranjeno. Halal (kao izraz) se često koristi kad je nešto duševno ili religijski "čisto". Čovjek ne može da izmijeni haram (zabranjeno) u halal (dozvoljeno).
Za spisak zabranjenog i dozvoljenog pogledajte Haram i halal u islamu.

Muslimani vjeruju da propise o halalu i haramu donosi Bog, prema ajetu: „Uistinu,  Allah propisuje što On hoće.“ Islamski pravnici se ne slažu oko toga da li termin *halal* pokriva prve dvije ili prve četiri od ovih kategorija.

Izraz *halal* se posebno povezuje sa islamskim zakonima o ishrani, a posebno s mesom prerađenim i pripremljenim u skladu s tim zahtjevima.

## Reference 
Kategorija:Fikh
Kategorija:Islamska terminologija
Haram

**Haram** ( *Ḥarām*) je arapska riječ koja znači zabranjeno ili nedozvoljeno. Jedan je od kvalifikatora po kojima islamsko pravo kvalifikuje bilo koji ljudski postupak. Haram je sve ono što je zabranjeno raditi, i za što slijedi kazna.

Haram (kao izraz) često se koristi kad je nešto duševno ili religijski "nečisto". Muslimanima naravno nije dozvoljeno činjenje harama tj. uzimanje/korištenje haram namirnica te nepoštivanje onoga što je šerijatom određeno.

## Također pogledajte 
* Fikh
* Halal
* Farz

## Reference 
## Vanjski linkovi 
* Laws of Islam Concerning Food, religiousrules.com 

Kategorija:Fikh
Kategorija:Islamska terminologija
Bam

**Bam** ili **BAM** može se odnositi na:

Mjesta:

* Bam (Iran), grad u Iranu
* Provincija Bam, Burkina Faso

Ljudi:

* Bam Margera, bivši profesionalni skateboarder i televizijska ličnost
* Bam Bam Bigelow, bivši američki profesionalni hrvač

Kompanije:

* BAM! Entertainment, softverska kompanija

Kao akronim ili šifra:

* Konvertibilna marka, ISO 4217 skraćenica za zvaničnu valutu Bosne i Hercegovine

Građevine:

* Battle Mountain Airport (IATA aerodrom kôd: BAM) u Battle Mountain, Nevada, Sjedinjene Države
* "Berkeley Art Museum" i "Pacific Film Archive" u Berkeley, California, United States
* Brooklyn Academy of Music, kulturni centar u Brooklynu, New York
* Bambara jezik ISO 639 kôd
Restoran

thumb|desno|Hotelski restoran
**Restoran** je preduzeće koja priprema  iposlužuje gotovu hranu i piće kupcima. Obroci se uglavnom poslužuju i jedu u objektu, ali mnogi restorani također nude usluge uzimanja i dostave hrane. Restorani se uvelike razlikuju po izgledu i ponudi, uključujući širok izbor kuhinja i modela usluga u rasponu od jeftinih restorana brze hrane i kafeterija do porodičnih restorana srednje cijene, do luksuznih objekata visoke cijene.

## Etimologija 
Riječ restoran potiče iz ranog 19. vijeka, preuzeta iz francuske reči *restaurer* 'obezbjediti hranu', doslovno 'vratiti u nekadašnje stanje' i, budući da je sadašnji prilog glagola, izraz restoran može imati korišteno 1507. godine kao "restorativni napitak", au prepisci iz 1521. godine znači "ono što vraća snagu, ojačavajuća hrana ili lijek".

, Sjedinjene Američke Države]]

## Također pogledajte 
* Kulinarstvo
* Pub

## Reference 
## Dodatna literatura 
* Appelbaum, Robert, *Dishing It Out: In Search of the Restaurant Experience.* (London: Reaktion, 2011).
* Fleury, Hélène (2007), "L'Inde en miniature à Paris. Le décor des restaurants", *Diasporas indiennes dans la ville. Hommes et migrations* (Number 1268–1269, 2007): 168–73.
* Haley, Andrew P. *Turning the Tables: Restaurants and the Rise of the American Middle Class, 1880–1920*. (University of North Carolina Press; 2011) 384 pp
* 
* Lundberg, Donald E., *The Hotel and Restaurant Business*, Boston : Cahners Books, 1974. 
* 
* Whitaker, Jan (2002), *Tea at the Blue Lantern Inn: A Social History of the Tea Room Craze in America*. St. Martin's Press.

Kategorija:Ugostiteljstvo
Kategorija:Građevine po vrsti
Klasa

* Razred (biologija), odomaćeno i kao klasa, taksonomska jedinica u naučnoj klasifikaciji organizama u biologiji
* Računarska klasa, jedinica programiranja u nauci o računarima